Avis juridique important

|

32004D0579

2004/579/EF: Rådets afgørelse af 29. april 2004 om indgåelse på Det Europæiske Fællesskabs vegne af De Forenede Nationers konvention om bekæmpelse af grænseoverskridende organiseret kriminalitet

EU-Tidende nr. L 261 af 06/08/2004 s. 0069 - 0069

 Rådets afgørelse  af  29. april 2004  om indgåelse på Det Europæiske Fællesskabs vegne af De Forenede Nationers konvention om bekæmpelse af grænseoverskridende organiseret kriminalitet (2004/579/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 47, 55, 95 og 179, sammenholdt med artikel 300, stk. 2, første punktum, og artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Kommissionen har på Fællesskabets vegne og efter bemyndigelse fra Rådet forhandlet de dele af konventionen, der er omfattet af Fællesskabets kompetence.

(2) Rådet har bemyndiget Kommissionen til at forhandle Fællesskabets tiltrædelse af den pågældende konvention.

(3) Forhandlingerne er blevet afsluttet med et positivt resultat, og det forhandlede instrument blev undertegnet af Fællesskabet den  12. december 2000  i overensstemmelse med afgørelse 2001/87/EF(2).

(4) Nogle medlemsstater er allerede parter i konventionen, mens ratifikationsprocessen er i gang i andre medlemsstater.

(5) De betingelser, der gør det muligt for Fællesskabet at deponere godkendelsesinstrumentet som omhandlet i konventionens artikel 36, stk. 3, er opfyldt.

(6) Konventionen bør godkendes med henblik på at give Fællesskabet mulighed for at blive part i konventionen inden for rammerne af sin kompetence.

(7) Fællesskabet skal, når det deponerer sit godkendelsesinstrument, også deponere en erklæring om udstrækningen af Fællesskabets kompetence med hensyn til de spørgsmål, konventionen omhandler, jf. dennes artikel 36, stk. 3 -

TRUFFET FØLGENDE AFGØRELSE:

Artikel 1

De Forenede Nationers konvention om bekæmpelse af grænse overskridende organiseret kriminalitet godkendes på Fællesskabets vegne.

Teksten til konventionen er gengivet i bilag I(3).

Artikel 2

Formanden for Rådet bemyndiges til at udpege de(n) person(er), der er beføjet til at deponere det for Fællesskabet bindende instrument til formel bekræftelse. Instrumentet til formel bekræftelse ledsages af kompetenceerklæringen i bilag II, jf. konventionens artikel 36, stk. 3. Instrumentet ledsages også af erklæringen i bilag III.

Artikel 3

Denne afgørelse offentliggøres i  Den Europæiske Unions Tidende .

Udfærdiget i Luxembourg, den  29. april 2004 .

 På Rådets vegne

M. Mc Dowell

 Formand

(1) Udtalelse af  13.1.2004  (endnu ikke offentliggjort i EUT).

(2) EFT L 30 af 1.2.2001, s. 44.

(3) Denne konvention foreligger på engelsk, fransk og spansk.


title: Rådets afgørelse (EU) 2017/165 af 27. januar 2017 om beskikkelse af et medlem af og tolv suppleanter til Regionsudvalget efter indstilling fra Republikken Frankrig

text:
               1.2.2017

               DA

               Den Europæiske Unions Tidende

               L 27/121

         RÅDETS AFGØRELSE (EU) 2017/165
   af 27. januar 2017
   om beskikkelse af et medlem af og tolv suppleanter til Regionsudvalget efter indstilling fra Republikken Frankrig
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den franske regering, og
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU)2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020.

               (2)

               Der er blevet en plads ledig som medlem af Regionsudvalget, efter at Laurent BEAUVAIS' mandatperiode er udløbet.

               (3)

               Der er blevet elleve pladser ledige som suppleant til Regionsudvalget, efter at Josette BOREL-LINCERTINs, Nathalie COLIN-OESTERLEs, Marie-Marguerite DUFAYs, Daniel DUGLERYs, Nicolas FLORIANs, Karine GLOANEC-MAURINs, Hervé HOCQUARDs, Jean-Louis JOSEPHs, Daniel PERCHERONs, Christophe ROSSIGNOLs og Michel VAUZELLEs mandatperioder er udløbet.

               (4)

               Der er blevet en plads ledig som suppleant til Regionsudvalget efter udløbet af det mandat, på grundlag af hvilket Guillaume CROS (Conseiller régional de Midi-Pyrénées) blev indstillet —

         VEDTAGET DENNE AFGØRELSE:
   Artikel 1
   Følgende beskikkes herved til Regionsudvalget for den resterende del af mandatperioden, dvs. indtil den 25. januar 2020:

               a)

               som medlem:

                           —

                           Gérard LAHELLEC, Vice-président du Conseil régional de Bretagne

               b)

               som suppleanter:

                           —

                           Patrick AYACHE, Vice-président du Conseil régional de Bourgogne-Franche-Comté

                           —

                           Frank CECCONI, Conseiller régional du Conseil régional d'Ile de France

                           —

                           Yolaine COSTES, Vice-présidente du Conseil régional de La Réunion

                           —

                           Guillaume CROS, Vice-président du Conseil régional d'Occitanie (ændret mandat)

                           —

                           Harold HUWART, Vice-président du Conseil régional du Centre-Val de Loire

                           —

                           Valérie LETARD, Vice-présidente du Conseil régional des Hauts-de-France

                           —

                           Marie-Luce PENCHARD, Vice-présidente du Conseil régional de Guadeloupe

                           —

                           Jean-Jack QUEYRANNE, Conseiller régional du Conseil régional d'Auvergne-Rhône-Alpes

                           —

                           Agnès RAMPAL, Conseillère régionale du Conseil régional de Provence-Alpes-Côte d'Azur

                           —

                           Gilles SIMEONI, Président du Conseil exécutif de la Collectivité territoriale de Corse

                           —

                           Sandra TORRES, Conseillère régionale du Conseil régional de Provence-Alpes-Côte d'Azur

                           —

                           Patrice VOIR, Conseiller régional du Conseil régional d'Auvergne-Rhône-Alpes.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 27. januar 2017.

            På Rådets vegne

         E. SCICLUNA

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).


Avis juridique important

|

32003D0840

2003/840/EF: Rådets afgørelse af 17. november 2003 om indgåelse på Det Europæiske Fællesskabs vegne af Europarådets konvention nr. 180 om information og samarbejde på det retlige område vedrørende informationssamfundets tjenester

EU-Tidende nr. L 321 af 06/12/2003 s. 0041 - 0042

Rådets afgørelseaf 17. november 2003om indgåelse på Det Europæiske Fællesskabs vegne af Europarådets konvention nr. 180 om information og samarbejde på det retlige område vedrørende informationssamfundets tjenester(2003/840/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit,under henvisning til forslag fra Kommissionen, ogud fra følgende betragtninger:(1) Med Europarådets konvention nr. 180 om information og samarbejde på det retlige område vedrørende informationssamfundets tjenester ("konventionen") er der indført et internationalt system for forhåndsmeddelelse og administrativt samarbejde, der specifikt vedrører informationssamfundets tjenester.(2) Informationssamfundets tjenester, der teleformidles ad elektronisk vej på individuel anmodning fra en tjenestemodtager (ifølge definitionen i artikel 2 i konventionen), er tjenester, der udføres, uden at tjenesteyderen eller tjenestemodtageren flytter sig fysisk. De henhører derfor under den fælles handelspolitik og under Fællesskabets enekompetence i overensstemmelse med Domstolen for De Europæiske Fællesskabers udtalelse 1/94 om Verdenshandelsorganisationen(1).(3) Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter(2), der trådte i kraft i 1999, har givet meget positive resultater som system for juridisk forhåndsinformation og administrativ dialog på området online-tjenester.(4) Der bør hurtigt indføres et lignende system på internationalt plan inden for rammerne af Europarådet, hvori Fællesskabet vil have en direkte interesse i at deltage. Et sådant system vil nemlig give det mulighed for regelmæssigt at blive informeret om forslag til forskrifter, der er under udarbejdelse i andre lande, og for i givet fald at fremsætte bemærkninger til forslag, der kan have betydelige retlige eller økonomiske konsekvenser for onlineaktivitet.(5) En sådan deltagelse vil i praksis finde sted ved anvendelse af de værktøjer, der blev indført i 1983 i forbindelse med direktiv 83/189/EØF (senere ophævet og erstattet af direktiv 98/34/EF), og vil navnlig søge at undgå, at medlemsstaternes myndigheder pålægges yderligere meddelelsespligter i forhold til det, der kræves i henhold til direktiv 98/34/EF.(6) Konventionen bør godkendes -TRUFFET FØLGENDE AFGØRELSE:Artikel 1Europarådets konvention nr. 180 om information og samarbejde på det retlige område vedrørende informationssamfundets tjenester godkendes på Fællesskabets vegne.Konventionen er vedlagt som bilag til denne afgørelse(3).Artikel 2Formanden for Rådet bemyndiges til at udpege de(n) person(er), der er beføjet til at undertegne konventionen med bindende virkning for Fællesskabet.Artikel 3Denne afgørelse offentliggøres i Den Europæiske Unions Tidende.Udfærdiget i Bruxelles, den 17. november 2003.På Rådets vegneG. AlemannoFormand(1) Domstolens udtalelse af 15. november 1994, Sml. 1994 I, s. 5267.(2) EFT L 204 af 21.7.1998, s. 37. Senest ændret ved direktiv 98/48/EF (EFT L 217 af 5.8.1998, s. 18).(3) Teksten til den indgåede konvention foreligger på engelsk og fransk, idet begge tekster har samme gyldighed.


title: Rådets afgørelse (EU) 2015/1292 af 20. juli 2015 om indgåelse på vegne af Den Europæiske Union og dens medlemsstater af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side for at tage hensyn til Republikken Kroatiens tiltrædelse af Den Europæiske Union

text:
               29.7.2015

               DA

               Den Europæiske Unions Tidende

               L 199/1

         RÅDETS AFGØRELSE (EU) 2015/1292
   af 20. juli 2015
   om indgåelse på vegne af Den Europæiske Union og dens medlemsstater af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side for at tage hensyn til Republikken Kroatiens tiltrædelse af Den Europæiske Union
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217, sammenholdt med artikel 218, stk. 6, andet afsnit, litra a), nr. i), og artikel 218, stk. 8, andet afsnit,
   under henvisning til Kroatiens tiltrædelsesakt, særlig artikel 6, stk. 2, andet afsnit,
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse 2014/517/EU (1) er protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side for at tage hensyn til Republikken Kroatiens tiltrædelse af Den Europæiske Union (2) (»protokollen«) blevet undertegnet med forbehold af dens indgåelse.

               (2)

               Indgåelsen af protokollen er omfattet af en særskilt procedure for så vidt angår anliggender henhørende under Det Europæiske Atomenergifællesskab.

               (3)

               Protokollen bør godkendes —

         VEDTAGET DENNE AFGØRELSE:
   Artikel 1
   Protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side for at tage hensyn til Republikken Kroatiens tiltrædelse af Den Europæiske Union godkendes herved på Unionens og dens medlemsstaters vegne.
   Artikel 2
   Formanden for Rådet bemyndiges til at udpege den eller de personer, der er beføjet til på Unionens og dens medlemsstaters vegne at deponere de godkendelsesinstrumenter, der er omhandlet i protokollens artikel 13, stk. 2.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 20. juli 2015.

            På Rådets vegne

         F. MOGHERINI

            Formand

      (1)  Rådets afgørelse 2014/517/EU af 14. april 2014 om undertegnelse på vegne af Den Europæiske Union og dens medlemsstater og midlertidig anvendelse af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side for at tage hensyn til Republikken Kroatiens tiltrædelse af Den Europæiske Union (EUT L 233 af 6.8.2014, s. 1).

      (2)  EUT L 233 af 6.8.2014, s. 3.


Avis juridique important

|

32003D0520

2003/520/EF: Rådets afgørelse af 16. juni 2003 om indgåelse af aftalen mellem Det Europæiske Fællesskab og Japans regering om samarbejde vedrørende konkurrencebegrænsende aktiviteter

EU-Tidende nr. 183 af 22/07/2003 s. 0011 - 0011

Rådets afgørelseaf 16. juni 2003om indgåelse af aftalen mellem Det Europæiske Fællesskab og Japans regering om samarbejde vedrørende konkurrencebegrænsende aktiviteter(2003/520/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 83 og 308, sammenholdt med artikel 300, stk. 3, første afsnit,under henvisning til forslag fra Kommissionen(1),under henvisning til udtalelse fra Europa-Parlamentet(2), ogud fra følgende betragtninger:(1) Konkurrenceproblemerne antager en stadig mere international karakter, og det er derfor vigtigt at styrke det internationale samarbejde på dette område.(2) En konsekvent og effektiv håndhævelse af konkurrencelovgivningen er vigtig for markedernes effektive funktion og for den internationale samhandel.(3) Indførelse af folkerettens principper om "positive comity" og gennemførelse af disse principper i forbindelse med håndhævelsen af Det Europæiske Fællesskabs og Japans konkurrencelovgivning vil bidrage til at gøre anvendelsen af denne lovgivning mere effektiv.(4) Kommissionen har til dette formål forhandlet en aftale med Japan om anvendelsen af Det Europæiske Fællesskabs og Japans konkurrencelovgivning.(5) Henvisningen til traktatens artikel 308 er nødvendig, da aftalen omhandler fusioner og erhvervelser, som falder ind under Rådets forordning (EØF) nr. 4064/89 af 21. december 1989 om kontrol med fusioner og virksomhedsovertagelser(3), der hovedsagelig er baseret på artikel 308.(6) Aftalen bør godkendes -TRUFFET FØLGENDE AFGØRELSE:Artikel 1Aftalen mellem Det Europæiske Fællesskab og Japans regering om samarbejde vedrørende konkurrencebegrænsende aktiviteter godkendes hermed på vegne af Det Europæiske Fællesskab.Teksten til aftalen er knyttet til denne afgørelse.Artikel 2Rådets formand bemyndiges hermed til at udpege den eller de personer, der er beføjet til at undertegne aftalen på vegne af Det Europæiske Fællesskab(4).Udfærdiget i Luxembourg, den 16. juni 2003.På Rådets vegneG. PapandreouFormand(1) Forslag af 8.5.2002 (endnu ikke offentliggjort).(2) Udtalelse af 3.7.2002 (endnu ikke offentliggjort).(3) EFT L 395 af 30.12.1989, s. 1 (berigtiget i EFT L 257 af 21.9.1990, s. 13). Senest ændret ved forordning (EF) nr. 1310/97 (EFT L 180 af 9.7.1997, s. 1).(4) Aftalen træder i kraft den 9. august 2003 i medfør af artikel 12, stk. 1, i samme aftale.


title: Anvendelse af komitologi #Europa-Parlamentets beslutning af 8. maj 2008 om indgåelse af en interinstitutionel aftale mellem Europa-Parlamentet og Kommissionen om gennemførelsesbestemmelser til Rådets afgørelse 1999/468/EF, som ændret ved afgørelse 2006/512/EF, om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (C6-0009/2008 — 2008/2002(ACI))

text:
               12.11.2009

               DA

               Den Europæiske Unions Tidende

               CE 271/70

         Torsdag, den 8. maj 2008Anvendelse af komitologi
   P6_TA(2008)0189
   Europa-Parlamentets beslutning af 8. maj 2008 om indgåelse af en interinstitutionel aftale mellem Europa-Parlamentet og Kommissionen om gennemførelsesbestemmelser til Rådets afgørelse 1999/468/EF, som ændret ved afgørelse 2006/512/EF, om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (C6-0009/2008 — 2008/2002(ACI))
   2009/C 271 E/09

      Europa-Parlamentet,
   der henviser til formandens skrivelse af 27. marts 2008 om fremsendelse af den interinstitutionelle aftale, der blev godkendt af Formandskonferencen den 12. december 2007,
   der henviser til EF-traktatens artikel 202,
   der henviser til Rådets afgørelse 2006/512/EF af 17. juli 2006 om ændring af afgørelse 1999/468/EF om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (1),
   der henviser til udkastet til aftale mellem Europa-Parlamentet og Kommissionen om gennemførelsesbestemmelser til Rådets afgørelse 1999/468/EF, som ændret ved afgørelse 2006/512/EF, om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (herefter benævnt »aftalen«),
   der henviser til forretningsordenens artikel 81 og artikel 120, stk. 1,
   der henviser til betænkning fra Udvalget om Konstitutionelle Anliggender (A6-0107/2008),

               A.

               der henviser til, at Kommissionen beklageligvis har undladt at efterleve visse bestemmelser i aftalen mellem Europa-Parlamentet og Kommissionen om gennemførelsesbestemmelser til Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (2) (»2000-aftalen«), for eksempel bestemmelsen om, at Parlamentet på samme tid som udvalgenes medlemmer og på samme vilkår skal have tilsendt de forskellige komitologidokumenter, idet disse dokumenter næsten altid fremsendes til Parlamentet for sent og i hvert fald ikke på samme tid, som de sendes til udvalgsmedlemmerne,

               B.

               der henviser til, at gennemførelsesbestemmelserne til Rådets afgørelse 1999/468/EF var særdeles utilfredsstillende, og at de, når bortses fra bestemmelserne vedrørende den nye forskriftsprocedure med kontrol, stadig er det, hvilket blandt andet skyldes den måde, som »komitologi«-databasen har fungeret på; der henviser til, at dokumenterne ofte sendes »stykvis«, og uden nogen klar angivelse af deres status, samt af og til med en misvisende overskrift, f.eks. kan et udkast til gennemførelsesforanstaltninger, som endnu ikke har været sat under afstemning i udvalget, blive fremsendt med overskriften »right of scrutiny« (kontrolbeføjelse), når det skulle have været fremsendt med overskriften »right of information« (ret til information), hvilket gør det uklart, hvilke tidsfrister der finder anvendelse,

               C.

               der henviser til, at dette problem i praksis medfører en yderligere begrænsning af den allerede meget begrænsede kontrol, som Parlamentet har med forhold, der er undergivet komitologiproceduren,

               D.

               der henviser til, at Kommissionen nu har forpligtet sig til at oprette et elektronisk register over samtlige dokumenter, der fremsendes til Parlamentet, hvortil Parlamentet vil få direkte adgang, hvilket vil muliggøre en klar identifikation af de dokumenter, der er omfattet af samme procedure, en angivelse af, hvilket trin i proceduren man befinder sig på, samt af tidsplanen, en klar skelnen mellem det udkast til foranstaltninger, som Parlamentet har modtaget, og det endelige udkast efter udvalgets udtalelse, og en tydelig fremhævelse af eventuelle ændringer i forhold til dokumenter, som allerede er fremsendt til Parlamentet,

               E.

               der henviser til, at aftalen er af stor praktisk betydning ikke blot for den nye forskriftsprocedure med kontrol, men for alle komitologiprocedurer; der henviser til, at aftalen kan skabe præcedens for fremtidige interinstitutionelle aftaler med et lignende sigte,

               F.

               der henviser til, at selv om aftalen kun finder anvendelse i en kort overgangsperiode, kan den erfaring, der opnås i denne overgangsperiode, vise sig at blive meget lærerig, og at formålet er at sikre, at samtlige komitologiprocedurer mellem de tre institutioner kommer til at fungere tilfredsstillende efter Lissabontraktatens ikrafttræden;

               1.

               understreger, at såfremt det er forskriftsproceduren med kontrol, der finder anvendelse, er proceduren bindende for alle tre institutioner og kan ikke gøres til genstand for forhandling; opfordrer Rådet, Kommissionen, og alle parlamentsudvalg til at tage dette i betragtning under alle de relevante lovgivningsprocedurer;

               2.

               minder om, at forskriftsproceduren med kontrol finder anvendelse ved vedtagelsen af generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade visse sådanne bestemmelser udgå eller ved at supplere retsakten med nye ikke-væsentlige bestemmelser;

               3.

               opfordrer Rådet og Kommissionen til, at de ved eventuelle »gråzoner«, hvor det er uklart, om det er den nye forskriftsprocedure med kontrol eller en anden komitologiprocedure, der finder anvendelse, da anvender den nye forskriftsprocedure med kontrol;

               4.

               understreger, at den nye forskriftsprocedure med kontrol udelukkende har til formål at styrke Parlamentets kontrolbeføjelser, og at den på ingen måde ændrer rækkevidden af de gennemførelsesbeføjelser, som kan tillægges Kommissionen;

               5.

               er af den opfattelse, at aftalen er et skridt i den rigtige retning, for så vidt angår Parlamentets rettigheder og beføjelser ved udstedelsen af delegerede retsakter;

               6.

               glæder sig over, at aftalen indeholder en nærmere præcisering af Kommissionens forpligtelse til at underrette Parlamentet i henhold til artikel 7, stk. 3, i afgørelse 1999/468/EF, da det fremgår, at Parlamentet underrettes om arbejdet i udvalgene på en måde, der sikrer, at fremsendelsessystemet er gennemskueligt og effektivt, og at de fremsendte oplysninger og procedurens forskellige trin kan identificeres;

               7.

               forventer, at Kommissionen efterlever bestemmelserne i aftalen fuldt ud, hvilket desværre ikke er tilfældet med 2000-aftalen;

               8.

               efterspørger en konstant høj standard for mødeprotokollerne med tilstedeværelseslister, der mindst indeholder oplysning om navnene på de personer, der har deltaget i det pågældende møde, deres tilhørsforhold, og deres e-mail-adresser;

               9.

               påpeger, at det nye registers effektive funktion vil være af afgørende betydning for en fuldstændig og tilfredsstillende gennemførelse af aftalen og ser derfor med forventning frem til, at det bringes i anvendelse; henstiller, at Parlamentet og Kommissionen efter overgangsperioden foretager en evaluering af det nye register og løser alle praktiske vanskeligheder eller problemer, som måtte opstå; henstiller, at Parlamentet i den indledende fase indhenter oplysning om, hvordan registret fungerer, fra de berørte parter;

               10.

               glæder sig navnlig over de nye bestemmelser, hvorefter det af registret klart vil fremgå, hvilken status alle de modtagne komitologidokumenter har, hvorvidt et dokument eventuelt er forbundet med andre, allerede fremsendte dokumenter, og hvilke ændringer der er foretaget;

               11.

               opfordrer i denne forbindelse Kommissionen til at ændre sine interne procedurer, således at det sikres, at der skelnes mellem på den ene side udkast til foranstaltninger, der som følge af Parlamentets ret til information skal sendes til Parlamentet på samme tid, som de sendes til det pågældende udvalg, og på den anden side udkast til foranstaltninger, der skal sendes til Parlamentet, for at det kan udøve sin kontrolbeføjelse;

               12.

               glæder sig over indførelsen af et »tidligt varslingssystem«, hvorved Parlamentet underrettes, så snart det står klart, at et hastende udkast til gennemførelsesforanstaltninger vil blive forelagt et udvalg, men insisterer på, at dette ikke må give anledning til, at ikke-hastende sager gøres til hastesager, da afkortede tidsfrister kun må anvendes i behørigt begrundede undtagelsesstilfælde;

               13.

               påpeger, at Parlamentet, for at kunne udøve sin kontrolbeføjelse på et fyldestgørende grundlag, har behov for regelmæssigt at modtage alle de baggrundsdokumenter, hvori det begrundes, hvorfor Kommissionen foreslår visse foranstaltninger; glæder sig over, at Kommissionen er indstillet på at bistå Parlamentet for at sikre et fuldt udbygget samarbejde ved behandlingen af specifikke gennemførelsesforanstaltninger, og opfordrer derfor Kommissionen til, på Parlamentets anmodning, at fremsende alle baggrundsdokumenter med tilknytning til udkastet til gennemførelsesforanstaltning;

               14.

               deler ikke Kommissionens opfattelse, hvorefter udkast til gennemførelsesforanstaltninger, der forelægges Parlamentet, ikke må offentliggøres inden afstemningen i udvalget, og fastholder, at det kan konsultere hvem som helst vedrørende ethvert udkast til foranstaltninger; opfordrer Kommissionen til at tage sin opfattelse op til fornyet overvejelse og til at offentliggøre alle udkast til gennemførelsesforanstaltninger, så snart der foreligger et formelt forslag;

               15.

               godkender indgåelsen af aftalen, og forventer, at aftalen gennemføres fuldt ud straks efter sin godkendelse;

               16.

               beslutter at vedføje aftalen til sin forretningsorden, hvor den erstatter bilag XII;

               17.

               pålægger sin formand at fremsende denne afgørelse og det vedføjede bilag til Rådet, Kommissionen og medlemsstaternes parlamenter til orientering.

      (1)  EUT L 200 af 22.7.2006, s. 11.

      (2)  EFT L 256 af 10.10.2000, s. 19.

      Torsdag, den 8. maj 2008BILAG
      EUROPA-PARLAMENTET
      KOMMISSIONEN
      AFTALE MELLEM EUROPA-PARLAMENTET OG KOMMISSIONEN OM GENNEMFØRELSESBESTEMMELSER TIL RÅDETS AFGØRELSE 1999/468/EF SOM ÆNDRET VED AFGØRELSE 2006/512/EF OM FASTSÆTTELSE AF DE NÆRMERE VILKÅR FOR UDØVELSEN AF DE GENNEMFØRELSESBEFØJELSER, DER TILLÆGGES KOMMISSIONEN

         Underretning af Europa-Parlamentet

                  1.

                  I henhold til artikel 7, stk. 3, i afgørelse 1999/468/EF (1) holdes Europa-Parlamentet regelmæssigt underrettet af Kommissionen om arbejdet i udvalgene (2) på en måde, der sikrer, at fremsendelsessystemet er gennemskueligt og effektivt, og at de fremsendte oplysninger og procedurens forskellige trin kan identificeres. Med henblik herpå skal det samtidig med udvalgenes medlemmer og på samme vilkår have tilsendt forslag til dagsordener for udvalgenes møder, de udkast, udvalgene får forelagt vedrørende gennemførelsesforanstaltninger til basisretsakter, der er vedtaget efter proceduren i traktatens artikel 251, udvalgenes afstemningsresultater og mødeprotokoller samt lister over de myndigheder, hvortil de personer, som medlemsstaterne udpeger som deres repræsentanter, er knyttet.

         Register

                  2.

                  Kommissionen opretter et register over samtlige dokumenter, der fremsendes til Europa-Parlamentet (3). Europa Parlamentet får direkte adgang til dette register. I overensstemmelse med artikel 7, stk. 5, i afgørelse 1999/468/EF, offentliggøres henvisningerne til samtlige dokumenter, som tilsendes Europa-Parlamentet.

                  3.

                  I overensstemmelse med Kommissionens tilsagn i dens erklæring vedrørende artikel 7, stk. 3, i afgørelse 1999/468/EF (4), vil det i punkt 2 omhandlede register, så snart de tekniske forudsætninger er til stede, navnlig muliggøre:

                              —

                              en klar identifikation af de dokumenter, der er omfattet af samme procedure, og en angivelse af enhver ændring af gennemførelsesforanstaltningen på hvert enkelt trin i proceduren;

                              —

                              en angivelse af, hvilket trin i proceduren man befinder sig på, samt af tidsplanen;

                              —

                              en klar skelnen mellem det udkast til foranstaltninger, som Europa-Parlamentet modtager samtidig med udvalgets medlemmer i overensstemmelse med retten til underretning, og det endelige udkast, der fremsendes til Europa-Parlamentet efter udvalgets udtalelse;

                              —

                              en tydelig fremhævelse af eventuelle ændringer i forhold til dokumenter, som allerede er fremsendt til Europa-Parlamentet.

                  4.

                  Hvis Europa-Parlamentet og Kommissionen efter en overgangsperiode, der begynder ved denne aftales ikrafttræden, konstaterer, at ordningen er operativ og fungerer tilfredsstillende, sker fremsendelsen af dokumenter til Europa-Parlamentet gennem elektronisk meddelelse med et link til det i punkt 2 nævnte register. Afgørelsen herom træffes ved en brevveksling mellem de to institutioners formænd. I overgangsperioden fremsendes dokumenterne til Europa-Parlamentet som vedhæftet fil til en e-mail.

                  5.

                  Endvidere accepterer Kommissionen på anmodning af det kompetente parlamentsudvalg at tilsende Europa-Parlamentet visse udkast til gennemførelsesforanstaltninger til basisretsakter til orientering, når basisretsakterne, selvom de ikke er vedtaget efter den i traktatens artikel 251 fastlagte procedure, har særlig betydning for Europa-Parlamentet. Disse foranstaltninger indføres i det i punkt 2 omhandlede register, og Europa-Parlamentet underrettes herom.

                  6.

                  I tillæg til de mødeprotokoller, der er nævnt i punkt 1, kan Europa-Parlamentet anmode om adgang til udvalgenes mødereferater (5). Kommissionen tager stilling til hver enkelt anmodning i henhold til bestemmelserne om fortrolighed i bilag 1 til rammeaftalen om forbindelserne mellem Europa-Parlamentet og Kommissionen (6).

         Fortrolige dokumenter

                  7.

                  Fortrolige dokumenter behandles efter de interne administrative procedurer, som de enkelte institutioner fastlægger på en sådan måde, at procedurerne frembyder alle de nødvendige garantier.

         Europa-Parlamentets beslutninger, jf. artikel 8 i afgørelse 1999/468/EF

                  8.

                  I henhold til artikel 8 i afgørelse 1999/468/EF kan Europa-Parlamentet med en begrundet beslutning gøre opmærksom på, at et udkast til gennemførelsesforanstaltninger til en basisretsakt, der er vedtaget efter proceduren i traktatens artikel 251, indebærer en overskridelse af de gennemførelsesbeføjelser, som er fastlagt i basisretsakten.

                  9.

                  Europa-Parlamentet vedtager sådanne beslutninger i overensstemmelse med sin forretningsorden; det har hertil en frist på en måned regnet fra modtagelsen af det endelige udkast til gennemførelsesforanstaltninger i de sprogudgaver, der er forelagt medlemmerne af det pågældende udvalg.

                  10.

                  Europa-Parlamentet og Kommissionen er enige om, at det er hensigtsmæssigt at indføre en fast kortere tidsfrist for visse typer hastende gennemførelsesforanstaltninger, der kræver en afgørelse inden for en kortere frist for at sikre en forsvarlig forvaltning. Dette gælder navnlig visse typer foranstaltninger udadtil, som f.eks. humanitær bistand og nødhjælp, sundheds- og sikkerhedsbeskyttelse, transportsikkerhed samt undtagelser fra de offentlige indkøbsregler. Det fastsættes ved aftale mellem kommissionsmedlemmet og formanden for det kompetente parlamentsudvalg, hvilke typer foranstaltninger, der skal være omfattet, og de dertil knyttede tidsfrister. Aftalen kan til enhver tid opsiges af en af parterne.

                  11.

                  Uden at dette berører de i punkt 10 omhandlede tilfælde, gælder der en kortere frist i uopsættelige situationer og i forbindelse med foranstaltninger, der vedrører den løbende forvaltning og/eller har begrænset varighed. I sager af ekstremt hastende karakter, især af hensyn til folkesundheden, kan fristen være meget kort. Det ansvarlige kommissionsmedlem fastsætter en passende frist og begrunder denne. Europa-Parlamentet kan i sådanne tilfælde anvende en procedure, hvor anvendelsen af artikel 8 i afgørelse 1999/468/EF delegeres til det kompetente parlamentsudvalg, som kan sende et svar til Kommissionen inden for den pågældende frist.

                  12.

                  Så snart Kommissionens tjenestegrene konstaterer, at det eventuel kan blive nødvendigt at forelægge et forslag til gennemførelsesforanstaltninger som nævnt i punkt 10 og 11 for et udvalg, underretter de uformelt sekretariatet for det eller de kompetente parlamentsudvalg herom. Så snart det første udkast til foranstaltninger er blevet forelagt for udvalgets medlemmer, giver Kommissionens tjenestegrene sekretariatet for det eller de kompetente parlamentsudvalg meddelelse om foranstaltningernes uopsættelige karakter og de tidsfrister, der vil gælde, når det endelige udkast er forelagt.

                  13.

                  Efter Europa-Parlamentets vedtagelse af en beslutning, jf. punkt 8, eller et svar, jf. punkt 11, underretter det ansvarlige kommissionsmedlem Europa-Parlamentet eller efter omstændighederne det kompetente parlamentsudvalg om, hvad Kommissionen agter at foretage sig i den anledning.

                  14.

                  Oplysninger som omhandlet i punkt 10-13 indføres i registret.

         Forskriftsprocedure med kontrol

                  15.

                  Finder forskriftsproceduren med kontrol anvendelse, underretter Kommissionen efter afstemningen i udvalget Europa-Parlamentet om de gældende tidsfrister. Med forbehold af punkt 16 løber disse tidsfrister først fra den dato, hvor Europa-Parlamentet har modtaget samtlige sprogudgaver.

                  16.

                  I tilfælde af afkortede frister (artikel 5a, stk. 5, litra b), i afgørelse 1999/468/EF) og i særligt hastende tilfælde (artikel 5a, stk. 6, i afgørelse 1999/468/EF), løber tidsfristerne fra datoen for Europa-Parlamentets modtagelse af det endelige udkast til gennemførelsesforanstaltninger i de sprogudgaver, der er forelagt for udvalgets medlemmer, medmindre parlamentsudvalgets formand gør indsigelse. I alle tilfælde bestræber Kommissionen sig på snarest muligt at fremsende samtlige sprogudgaver til Europa-Parlamentet. Så snart Kommissionens tjenestegrene konstaterer, at det kan blive nødvendigt at forelægge et udkast til foranstaltninger omfattet af artikel 5a, stk. 5, litra b) eller artikel 5a, stk. 6, til et udvalg, underretter de uformelt sekretariatet for det eller de kompetente parlamentsudvalg herom.

         Finansielle tjenesteydelser

                  17.

                  Kommissionen forpligter sig i overensstemmelse med sin erklæring om artikel 7, stk. 3, i afgørelse 1999/468/EF, for så vidt angår finansielle tjenesteydelser, til:

                              —

                              at sikre, at den repræsentant for Kommissionen, som er formand for udvalget, efter hvert møde efter anmodning fra Europa-Parlamentet underretter dette om eventuelle drøftelser om et udkast til gennemførelsesforanstaltninger, udvalget har fået forelagt;

                              —

                              at give et mundtligt eller skriftligt svar på spørgsmål vedrørende drøftelser om et udkast til gennemførelsesforanstaltninger, som et udvalg har fået forelagt.

                        Endelig sørger Kommissionen for opfyldelse af de tilsagn, der blev givet på Parlamentets plenarmøde den 5. februar 2002 (7) og gentaget på plenarmødet den 31. marts 2004 (8) samt tilsagnene i punkt 1-7 i skrivelse af 2. oktober 2001 (9) fra kommissær Bolkestein til formanden for Europa-Parlamentets Økonomi- og Valutaudvalg, for så vidt angår hele sektoren for finansielle tjenesteydelser (herunder værdipapirer, banker, forsikringer, pensioner og regnskabsvæsen).

         Parlamentets arbejdskalender

                  18.

                  Undtagen i tilfælde af afkortede frister eller i særligt hastende tilfælde tager Kommissionen ved fremsendelse af udkast til gennemførelsesforanstaltninger i henhold til denne aftale hensyn til Europa-Parlamentets pauser (vinter, sommer og valg til Europa-Parlamentet) for at sikre, at Parlamentet kan udøve sine beføjelser inden for de tidsfrister, der er fastsat i afgørelse 1999/468/EF og i denne aftale.

         Samarbejde mellem Europa-Parlamentet og Kommissionen

                  19.

                  De to institutioner erklærer sig rede til at bistå hinanden med henblik på at sikre fuldt samarbejde omkring specifikke gennemførelsesforanstaltninger. I dette øjemed vil der blive etableret relevante administrative kontakter.

         Tidligere aftaler

                  20.

                  Aftalen fra 2000 mellem Europa-Parlamentet og Kommissionen om gennemførelsesbestemmelser til Rådets afgørelse 1999/468/EF (10) erstattes hermed. Europa-Parlamentet og Kommissionen betragter for deres vedkommende følgende aftaler som bortfaldet og dermed uden virkning: Plumb-Delors-aftalen fra 1988, Samland-Williamson-aftalen fra 1996 og modus vivendi fra 1994 (11).

         (1)  EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

         (2)  I hele denne aftale henviser ordet »udvalg« til udvalg, der er nedsat i overensstemmelse med afgørelse 1999/468/EF, undtagen når det udtrykkeligt er angivet, at der er tale om et andet udvalg.

         (3)  Måldatoen for oprettelse af dette register er 31. marts 2008.

         (4)  EFT C 171 af 22.7.2006, s. 21.

         (5)  Jf. dom afsagt af Retten i Første Instans den 19. juli 1999 i sag T-188/97, Rothmans mod Kommissionen [1999], Sml. II, s. 2463.

         (6)  EUT C 177 E af 18.5.2006, s. 123.

         (7)  EFT C 284 E af 21.11.2002, s. 19.

         (8)  EUT C 103 E af 29.4.2004, s. 446 og det fuldstændige forhandlingsreferat (CRE) fra plenarmødet den 31.3.2004 under »Afstemning«.

         (9)  EFT C 284 E af 21.11.2002, s. 83.

         (10)  EFT L 256 af 10.10.2000, s. 19.

         (11)  EFT C 102 af 4.4.1996, s. 1.


title: 2010/803/EU: Afgørelse vedtaget ved fælles overenskomst mellem repræsentanterne for medlemsstaternes regeringer af 10. december 2010 om fastlæggelse af Det Europæiske GNSS-agenturs hjemsted

text:
               28.12.2010

               DA

               Den Europæiske Unions Tidende

               L 342/15

         AFGØRELSE VEDTAGET VED FÆLLES OVERENSKOMST MELLEM REPRÆSENTANTERNE FOR MEDLEMSSTATERNES REGERINGER
   af 10. december 2010
   om fastlæggelse af Det Europæiske GNSS-agenturs hjemsted
   (2010/803/EU)
   REPRÆSENTANTERNE FOR MEDLEMSSTATERNES REGERINGER HAR —
   under henvisning til artikel 341 i traktaten om Den Europæiske Unions funktionsmåde, og
   ud fra følgende betragtninger:

               (1)

               Det Europæiske GNSS-agentur blev oprettet ved Europa-Parlamentets og Rådets forordning (EU) nr. 912/2010 om oprettelse af Det Europæiske GNSS-agentur, om ophævelse af Rådets forordning (EF) nr. 1321/2004 om forvaltningsstrukturerne for de europæiske programmer for satellitbaseret radionavigation og om ændring af forordning (EF) nr. 683/2008 (1).

               (2)

               Det bør fastlægges, hvor Det Europæiske GNSS-agentur skal have sit hjemsted —

         VEDTAGET DENNE AFGØRELSE:
   Artikel 1
   Det Europæiske GNSS-agentur skal have sit hjemsted i Prag.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 10. december 2010.

         V. VAN QUICKENBORNE

            Formand

      (1)  EUT L 276 af 20.10.2010, s. 11.


title: 2013/645/EU: Den Europæiske Centralbanks afgørelse af 26. september 2013 om yderligere foranstaltninger vedrørende Eurosystemets refinansieringstransaktioner og belånbar sikkerhed (ECB/2013/35)

text:
               12.11.2013

               DA

               Den Europæiske Unions Tidende

               L 301/6

         DEN EUROPÆISKE CENTRALBANKS AFGØRELSE
   af 26. september 2013
   om yderligere foranstaltninger vedrørende Eurosystemets refinansieringstransaktioner og belånbar sikkerhed
   (ECB/2013/35)
   (2013/645/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, artikel 12.1, artikel 14.3, og artikel 18.2,
   under henvisning til retningslinje ECB/2011/14 af 20. september 2011 om Eurosystemets pengepolitiske instrumenter og procedurer (1) og afgørelse ECB/2013/6 af 20. marts 2013 om reglerne for anvendelsen af udækkede statsgaranterede bankobligationer, der anvendes til eget brug, som sikkerhed for Eurosystemets pengepolitiske operationer (2), og
   ud fra følgende betragtninger:

               (1)

               I henhold til artikel 18.1 i statutten for Det Europæiske System af Centralbanker og Den Europæiske Centralbank kan Den Europæiske Centralbank (ECB) og de nationale centralbanker i de medlemsstater, der har euroen som valuta (herefter »de nationale centralbanker«), udføre lånetransaktioner med kreditinstitutter og andre markedsdeltagere, hvor lån ydes mod passende sikkerhed. De generelle betingelser, hvorunder ECB og de nationale centralbanker er rede til at indgå i lånetransaktioner, herunder kriterierne for afgørelse af belånbarheden af sikkerhed med henblik på Eurosystemets lånetransaktioner, er fastlagt i bilag I til retningslinje ECB/2011/14 og afgørelse ECB/2013/6.

               (2)

               Retningslinje ECB/2013/4 af 20. marts 2013 om yderligere midlertidige foranstaltninger vedrørende Eurosystemets refinansieringstransaktioner og belånbar sikkerhed og om ændring af retningslinje ECB/2007/9 (3) og afgørelse ECB/2013/22 af 5. juli 2013 om midlertidige foranstaltninger vedrørende belånbarheden af omsættelige gældsinstrumenter, som er udstedt eller fuldt ud garanteret af Republikken Cypern (4), indførte yderligere midlertidige foranstaltninger vedrørende belånbar sikkerhed for Eurosystemets lånetransaktioner.

               (3)

               I henhold til afsnit 1.6 i bilag I til retningslinje ECB/2011/14 kan Styrelsesrådet til enhver tid ændre instrumenterne, betingelserne, kriterierne og procedurerne for gennemførelsen af Eurosystemets pengepolitiske operationer.

               (4)

               Den 17. juli 2013 besluttede Styrelsesrådet at styrke rammerne for risikostyringen yderligere ved at justere de belånbarhedskriterier og haircuts, der anvendes på sikkerhed, som godkendes til Eurosystemets pengepolitiske operationer, og indføre visse yderligere foranstaltninger for at forbedre rammernes overordnede konsistens og praktiske implementering.

               (5)

               De i fjerde betragtning nævnte beslutninger bør fastlægges i en afgørelse fra ECB —

         VEDTAGET DENNE AFGØRELSE:
   Artikel 1
   Ændringer af og tilføjelser til visse bestemmelser i retningslinje ECB/2011/14
   1.   Reglerne for gennemførelsen af Eurosystemets pengepolitiske operationer og belånbarhedskriterierne for sikkerhed fastlagt i denne afgørelse skal gælde i sammenhæng med andre retsakter udstedt af Eurosystemet vedrørende Eurosystemets pengepolitiske instrumenter og procedurer og navnlig retningslinje ECB/2011/14.
   2.   I tilfælde af uoverensstemmelse mellem denne afgørelse og retningslinje ECB/2011/14 og/eller andre foranstaltninger til gennemførelse af disse på nationalt plan har denne afgørelse forrang. De nationale centralbanker skal fortsat anvende alle bestemmelser i retningslinje ECB/2011/14 som hidtil, medmindre andet følger af denne afgørelse.
   Artikel 2
   Anmodninger om oplysninger
   1.   Som led i den i kapitel 1 i bilag I til retningslinje ECB/2011/14 omhandlede pengepolitiske ramme forbeholder Eurosystemet sig ret til at anmode om og indhente alle relevante oplysninger, som er nødvendige for udførelsen af dets opgaver og opnåelsen af dets mål i forbindelse med pengepolitiske operationer.
   2.   Denne ret berører ikke andre eksisterende specifikke rettigheder, som Eurosystemet har til at anmode om oplysninger i forbindelse med pengepolitiske operationer.
   Artikel 3
   Fælles belånbarhedskriterier for omsættelige aktiver
   1.   De følgende stykker skal sammenholdes med Eurosystemets fælles belånbarhedskrav for omsættelige aktiver, som er omhandlet i afsnit 6.2.1.1.1. i bilag I til retningslinje ECB/2011/14 og risikostyringsforanstaltningerne for omsættelige aktiver, som er omhandlet i afsnit 6.4.2 i bilag I til retningslinje ECB/2011/14.
   2.   Et belånbart gældsinstrument skal have:

               a)

                           i)

                           en fast, ubetinget hovedstol (5), eller

                           ii)

                           en ubetinget hovedstol, som på et direkte (»flat«) grundlag er bundet til kun ét inflationsindeks i euroområdet på et enkelt tidspunkt, som ikke indeholder andre komplekse strukturer (6), og

               b)

                           i)

                           faste kuponrenter, nulkuponrenter eller flertrinskuponrenter (multi-step coupons) med en på forhånd defineret tidsplan og på forhånd definerede kuponrenteværdier, som ikke kan give en negativ betalingsstrøm; eller

                           ii)

                           en variabel kuponrente, som ikke kan give en negativ betalingsstrøm, og som har følgende struktur: kuponrente = (referencerente * l) ± x, med f ≤ kuponrente ≤ c, hvor:

                                       1.

                                       referencerenten kun udgør én af de følgende på et enkelt tidspunkt:

                                                   a)

                                                   en europengemarkedsrente (f.eks. EURIBOR, LIBOR) eller lignende indeks

                                                   b)

                                                   en constant maturity-swaprente (f.eks. CMS, EIISDA, EUSA)

                                                   c)

                                                   renten på én statsobligation i euroområdet eller et indeks af flere sådanne statsobligationer, der har en løbetid på et år eller derunder, eller

                                                   d)

                                                   et inflationsindeks i euroområdet leveret af Eurostat eller en medlemsstats nationale statistikmyndighed (f.eks. HICP),

                                             og den skal være den samme referencerente som under litra a), nr. ii), ovenfor, såfremt tilbagebetaling af hovedstolen er bundet til en referencerente, og

                                       2.

                                       f (minimumsrentesats), c (loft), l (gearings-/nedgearingsfaktor) og x (margin), såfremt de er til stede, er tal, som er faste og defineret på forhånd ved udstedelse, som kan variere over tid, hvor f, c og x er større end eller lig med nul, og l er større end nul gennem hele aktivets løbetid. For variable kuponrenter med et inflationsindeks som referencerente skal l være lig med en.

         3.   Alle strukturer, som ikke er nævnt i stk. 2, er ikke-belånbare. Listen over kuponstrukturer, der er udelukket, i afsnit 6.2.1.1, nr. 1, andet delafsnit, i bilag I til retningslinje ECB/2011/14 skal følgelig anses for ikke-anvendelige. Aktiver, som var opført på listen over belånbare aktiver på datoen for denne afgørelses ikrafttræden, og som er blevet ikke-belånbare som følge af stk. 2, er fortsat belånbare i 12 måneder fra datoen for denne afgørelses ikrafttræden.
   4.   Belånbarhedsvurderingen af et aktiv, hvad angår dets kuponstruktur, såfremt der er tale om kuponrenter af flertrinstypen — enten faste eller variable — skal tage udgangspunkt i aktivets samlede løbetid i både et fremadrettet og et bagudrettet perspektiv.
   5.   Belånbare instrumenter med kuponrente må ikke have optionalitet, hvad angår udsteder, og må således ikke give mulighed for ændringer i kuponstrukturen i hele aktivets løbetid, ud fra et fremadrettet og bagudrettet perspektiv, som afhænger af en udsteders beslutning.
   6.   Afsnit 6.7, andet afsnit, i bilag I til retningslinje ECB/2011/14 finder ikke længere anvendelse.
   Artikel 4
   Yderligere belånbarhedskriterier for værdipapirer med sikkerhed i erhvervsejendom
   Med forbehold af belånbarhedskriterierne i afsnit 6.2.1.1.2 i bilag I til retningslinje ECB/2011/14 må de pengestrømsgenererende aktiver, som er dækning for værdipapirer med sikkerhed i erhvervsejendom, ikke indeholde lån, som på noget tidspunkt er strukturerede, syndikerede eller gearede. I denne artikel har udtrykkene »strukturerede lån«, »syndikerede lån« og »gearede lån« den samme betydning som i artikel 3, stk. 6, nr. 4-6, i retningslinje ECB/2013/4.
   Artikel 5
   Særlige belånbarhedskriterier for særligt dækkede obligationer
   1.   De følgende stykker skal sammenholdes med de yderligere belånbarhedskriterier for særligt dækkede obligationer, som er anført i afsnit 6.2.1.1.3 i bilag I til retningslinje ECB/2011/14.
   2.   Hvad angår afsnit 6.2.1.1.3, litra b), i bilag I til retningslinje ECB/2011/14, anses en enhed for at være en del af en koncern eller tilsluttet det samme centralorgan, hvis der er snævre forbindelser mellem de pågældende enheder som beskrevet i afsnit 6.2.3.2. Hvorvidt enheden er en del af den samme koncern eller tilsluttet det samme centralorgan, afgøres på det tidspunkt, hvor de privilegerede andele af værdipapiret af asset-backed-typen overføres til sikkerhedspuljen for den særligt dækkede obligation, i overensstemmelse med Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut (7).
   3.   Særligt dækkede obligationer, som var opført på listen over belånbare aktiver den 30. marts 2013, er omfattet af en overgangsordning indtil 28. november 2014. »Tap«-udstedelser af disse særligt dækkede obligationer kan også være omfattet af overgangsordningen, såfremt der fra 31. marts 2013 ikke tilføjes værdipapirer af asset-backed-typen, som ikke opfylder kravene i afsnit 6.2.1.1.3, litra a-c), i bilag I til retningslinje ECB/2011/14, til sikkerhedspuljen.
   4.   Stk. 1-3 skal fortolkes med forbehold af reglerne i afgørelse ECB/2013/6 for anvendelsen af udækkede statsgaranterede bankobligationer, der anvendes til eget brug, som sikkerhed for Eurosystemets pengepolitiske operationer.
   Artikel 6
   Yderligere høje kreditstandarder for omsættelige aktiver
   1.   Et eksternt kreditvurderingsbureaus kreditvurdering af omsættelige aktiver, som ikke er værdipapirer af asset-backed-typen, som omhandlet i afsnit 6.3.2, litra a), Kreditvurdering foretaget af et eksternt kreditvurderingsbureau, i bilag I til retningslinje ECB/2011/14, er underlagt følgende kriterier:

               i)

               Mindst én kreditvurdering fra et godkendt eksternt kreditvurderingsbureau (8) gældende for enten udstedelsen eller, såfremt der ikke findes en vurdering af udstedelsen fra det samme eksterne kreditvurderingsbureau, det program/den udstedelsesserie, som aktivet er udstedt inden for, skal ligge inden for Eurosystemets grænseværdi for kreditkvalitet (9). ECB offentliggør grænseværdierne for kreditkvalitet for alle godkendte eksterne kreditvurderingsbureauer, jf. afsnit 6.3.1 i bilag I til retningslinje ECB/2011/14 (10). Hvis der foreligger flere kreditvurderinger fra eksterne kreditvurderingsbureauer gældende for den samme udstedelse eller, hvor det er relevant, for programmet/udstedelsesserien, anvendes first best-reglen (dvs. den bedste kreditvurdering fra et eksternt kreditvurderingsbureau for udstedelsen eller, hvor det er relevant, for programmet/udstedelsesserien). Hvis den bedste kreditvurdering for udstedelsen eller, hvor det er relevant, for programmet/udstedelsesserien ikke ligger inden for Eurosystemets grænseværdi for kreditkvalitet, er aktivet ikke belånbart, selv om der findes en godkendt garanti ifølge afsnit 6.3.2, litra c), i bilag I til retningslinje ECB/2011/14. Såfremt der ikke findes en kreditvurdering fra et eksternt kreditvurderingsselskab for udstedelsen eller, hvor det er relevant, programmet/udstedelsesserien, skal den bedste af disse kreditvurderinger for udstederen eller garanten (hvis garantien er acceptabel ifølge afsnit 6.3.2, litra c), i bilag I til retningslinje ECB/2011/14) ligge inden for Eurosystemets grænseværdi for kreditkvalitet, for at aktivet er belånbart.

               ii)

               For eksterne kreditvurderingsbureauers vurderinger af udstedelser og programmer/udstedelsesserier skelnes ikke efter aktivets oprindelige løbetid med henblik på fastsættelsen af høje kreditstandarder for omsættelige aktiver. Et eksternt kreditvurderingsbureaus vurdering tildelt udstedelsen eller programmet/udstedelsesserien, som ligger inden for Eurosystemets grænseværdier for kreditkvalitet, kan altid godkendes. Hvad angår det eksterne kreditvurderingsbureaus vurdering af udsteder/garant, afhænger det af aktivets oprindelige løbetid, om kreditvurderingen fra det eksterne kreditvurderingsbureau kan godkendes. Der skelnes mellem kortfristede aktiver (aktiver med en oprindelig løbetid på op til 390 dage) og langfristede aktiver (aktiver med en oprindelig løbetid på over 390 dage). For kortfristede aktiver kan eksterne kreditvurderingsbureauers kortsigtede og langsigtede udstedervurderinger og langsigtede garantvurderinger godkendes, idet first best-reglen anvendes. For langfristede aktiver kan kun langsigtede udstedervurderinger eller langsigtede garantvurderinger fra eksterne kreditvurderingsbureauer godkendes.

         2.   Tærskelværdien for kreditkvalitet gældende for værdipapirer af asset-backed-typen, som er underlagt rapporteringskravene for data på lånniveau, som anført i Eurosystemets kreditvurderingsramme i afsnit 6.3.2, litra b), Kreditvurderinger af værdipapirer af asset-backed-typen foretaget af et eksternt kreditvurderingsbureau, i bilag I til retningslinje ECB/2011/14, skal svare til kreditkvalitetstrin 2 i Eurosystemets harmoniserede ratingskala (»single A« (11)) både ved udstedelsen og gennem værdipapiret af asset-backed-typens løbetid. De øvrige krav under afsnit 6.3.2, litra b), Kreditvurderinger af værdipapirer af asset-backed-typen foretaget af et eksternt kreditvurderingsbureau, i bilag I til retningslinje ECB/2011/14 forbliver uændrede.
   3.   Værdipapirer af asset-backed-typen, som ikke opfylder rapporteringskravene for data på lånniveau, er fortsat underlagt kreditvurderingskravene fastsat i afsnit 6.3.2, litra b), Kreditvurderinger af værdipapirer af asset-backed-typen foretaget af et eksternt kreditvurderingsbureau, i bilag I til retningslinje ECB/2011/14.
   4.   Såfremt der ikke foreligger en kreditvurdering fra et eksternt kreditvurderingsbureau for udstedelsen (eller, hvor det er relevant, programmet/udstedelsesserien), kan de høje kreditstandarder for omsættelige aktiver, undtagen værdipapirer af asset-backed-typen, fastslås på grundlag af garantier tilvejebragt af økonomisk velfunderede garanter som omhandlet i afsnit 6.3.2, litra c), i bilag I til retningslinje ECB/2011/14. Garantens finansielle soliditet vurderes ud fra langsigtede garantvurderinger fra eksterne kreditvurderingsbureauer, der ligger inden for Eurosystemets grænseværdi for kreditkvalitet. Garantien skal opfylde kravene i afsnit 6.3.2, litra c), punkt i)-iv), i bilag I til retningslinje ECB/2011/14.
   Artikel 7
   Bestemmelse af haircuts
   Den kreditvurdering, der anvendes til at bestemme belånbarheden i overensstemmelse med afsnit 6.3.2 og 6.3.3 i bilag I til retningslinje ECB/2011/14, skal anvendes til at bestemme det gældende haircut i henhold til afsnit 6.4.1 i bilag I til retningslinje ECB/2011/14.
   Artikel 8
   Haircutkategorier og haircuts for omsættelige og ikke-omsættelige aktiver
   1.   De likviditetskategorier for omsættelige aktiver, der er anført i Eurosystemets risikostyringsforanstaltninger for omsættelige aktiver i tabel 6 i afsnit 6.4.2 i bilag I til retningslinje ECB/2011/14, omtales som haircutkategorier i hele dette afsnit. De belånbare aktivers fordeling på de respektive kategorier er uændret.
   2.   De haircutniveauer, som anvendes på omsættelige aktiver, som anført i Eurosystemets risikostyringsforanstaltninger i tabel 7 i afsnit 6.4.2 i bilag I til retningslinje ECB/2011/14, erstattes af de haircuts, som er anført i bilag I til denne afgørelse.
   3.   Uanset løbetid og kuponstrukturer skal det haircut, som anvendes på værdipapirer af asset-backed-typen i haircutkategori V, jf. afsnit 6.4.2, litra d), i bilag I til retningslinje ECB/2011/14, være på 10 %.
   4.   Særligt dækkede obligationer, der anvendes til eget brug, er underlagt et yderligere haircut. Dette tillægshaircut anvendes direkte på værdien af den samlede udstedelse af det enkelte gældsinstrument i form af en værdinedskrivning på a) 8 % for særligt dækkede obligationer, der anvendes til eget brug, på kreditkvalitetstrin 1 og 2 og b) 12 % for særligt dækkede obligationer, der anvendes til eget brug, på kreditkvalitetstrin 3. I denne forbindelse forstås ved »særligt dækkede obligationer, der anvendes til eget brug«, særligt dækkede obligationer, som er udstedt af enten en modpart eller af enheder med snævre forbindelser til denne, og som anvendes i et omfang, der er højere end 75 % af det nominelle udestående beløb, af den pågældende modpart og/eller af enhederne med snævre forbindelser til denne.
   5.   De haircutniveauer, som anvendes på ikke-omsættelige aktiver, som anført i Eurosystemets risikostyringsforanstaltninger i tabel 9 i afsnit 6.4.3 i bilag I til retningslinje ECB/2011/14, erstattes af de haircuts, som er anført i bilag II til denne afgørelse.
   6.   Haircuts for ikke-omsættelige detailgældsinstrumenter med pant i fast ejendom, jf. afsnit 6.4.3.2 i bilag I til retningslinje ECB/2011/14, skal være på 39,5 % af deres nominelle udestående.
   Artikel 9
   Midler, der kan anvendes i tilfælde af misligholdelse og af forsigtighedshensyn
   1.   De midler, som de relevante kontraktmæssige eller lovgivningsmæssige bestemmelser, som anvendes af den nationale centralbank, skal sikre, jf. afsnit I.7 i bilag II til retningslinje ECB/2011/14, skal være underlagt betingelserne i følgende stykker.
   2.   Som følge af et tilfælde af misligholdelse eller af forsigtighedshensyn har den nationale centralbank ret til at gøre brug af følgende midler:

               a)

               suspension, begrænsning eller udelukkelse af modparten fra adgang til markedsoperationer

               b)

               suspension, begrænsning eller udelukkelse af modparten fra adgang til Eurosystemets stående faciliteter

               c)

               ophør af alle udestående aftaler og transaktioner

               d)

               fremskyndet forfald af fordringer, som endnu ikke er forfaldne eller betingede

               e)

               anvendelse af modpartens indskud i den nationale centralbank til at modregne fordringer hos den pågældende modpart

               f)

               indstilling af opfyldelsen af forpligtelser over for modparten, indtil fordringen hos modparten er opfyldt.

         3.   Herudover kan den nationale centralbank som følge af en misligholdelse være berettiget til at gøre brug af følgende midler:

               a)

               gøre krav på morarenter

               b)

               gøre krav på erstatning for tab, der er lidt som følge af modpartens misligholdelse.

         4.   Endvidere kan den nationale centralbank af forsigtighedshensyn være berettiget til at afvise aktiver, begrænse anvendelsen af aktiver eller anvende yderligere haircuts for aktiver, som den relevante modpart har stillet som sikkerhed i Eurosystemets kreditoperationer.
   5.   Den nationale centralbank skal til enhver tid være i stand til uden unødig forsinkelse lovgyldigt at realisere alle aktiver, der er stillet som sikkerhed, således at den nationale centralbank har ret til at realisere værdien af den ydede kredit, hvis modparten ikke omgående udligner sin negative saldo.
   6.   Med henblik på at sikre en ensartet gennemførelse af de pålagte foranstaltninger kan ECB's Styrelsesråd træffe beslutning om de midler, der skal anvendes, herunder suspension, begrænsning eller udelukkelse af adgang til markedsoperationer eller til Eurosystemets stående faciliteter.
   Artikel 10
   Præcisering af definitionen af EØF-lande
   1.   I forbindelse med Eurosystemets rammer for sikkerhedsstillelse forstås ved EØS-lande alle EU-medlemsstater, uanset om de formelt er tiltrådt EØS, samt Island, Liechtenstein og Norge.
   2.   Definitionen af EØS-lande i appendiks 2 til bilag I til retningslinje ECB/2011/14 (Ordliste) skal anses for at være ændret i overensstemmelse hermed.
   Artikel 11
   Justeringer af gennemførelsen af krav på lånniveau for værdipapirer af asset-backed-typen
   1.   Med forbehold af afsnit 6.2.1.1.2 i bilag I til retningslinje ECB/2011/14 og appendiks 8 til dette bilag kan Eurosystemet godkende værdipapirer af asset-backed-typen med en lavere score end A1 efter afslutningen på den relevante overgangsperiode som belånbar sikkerhed på grundlag af en individuel vurdering og på den betingelse, at der gives en fyldestgørende forklaring på, hvorfor værdipapiret ikke opnåede den obligatoriske score. For hver fyldestgørende forklaring angiver Styrelsesrådet en maksimal tolerancetærskel og en tolerancehorisont. Tolerancehorisonten skal indikere, at datakvaliteten for værdipapirerne af asset-backed-typen skal forbedres inden for den konkrete tidsperiode.
   2.   Listen med fyldestgørende forklaringer, deres toleranceniveauer og tolerancehorisonter foreligger i sin helhed på ECB's websted og indeholder bl.a. beskrivelser af »tidligere« aktiver (legacy assets) og it-systemer (legacy IT systems).
   Artikel 12
   Ikrafttrædelse og anvendelse
   1.   Denne afgørelse træder i kraft den 1. oktober 2013.
   2.   Som en undtagelse finder artikel 8, stk. 4, anvendelse fra 1. november 2013.

      Udfærdiget i Frankfurt am Main, den 26. september 2013.

         Mario DRAGHI

            Formand for ECB

      (1)  EUT L 331 af 14.12.2011, s. 1.

      (2)  EUT L 95 af 5.4.2013, s. 22.

      (3)  EUT L 95 af 5.4.2013, s. 23.

      (4)  EUT L 195 af 18.7.2013, s. 27.

      (5)  Obligationer med warrant eller andre tilsvarende tilknyttede rettigheder er ikke belånbare.

      (6)  Gældsinstrumenter med en hovedstol bundet til kun ét inflationsindeks i euroområdet på et enkelt tidspunkt er også tilladt, ifald kuponstrukturen er som defineret i artikel 3, stk. 2, litra b), romertal ii), nr. 1), litra d), og er bundet til det samme inflationsindeks.

      (7)  EUT L 177 af 30.6.2006, s. 1.

      (8)  På ECB's websted (www.ecb.europa.eu) findes en liste over godkendte eksterne kreditvurderingsbureauer, de nationale centralbankers interne kreditvurderingssystemer og ratingværktøjer udbudt af tredjemand.

      (9)  Et eksternt kreditvurderingsbureaus vurdering for et program/en udstedelsesserie er kun relevant, hvis den gælder for det bestemte aktiv, og der ikke findes en anden udstedelsesvurdering fra det samme eksterne kreditvurderingsbureau.

      (10)  Disse oplysninger offentliggøres på ECB's websted www.ecb.europa.eu

      (11)  En »single A«-rating er som minimum »A3« hos Moody's, »A-« hos Fitch, Standard & Poor's eller »AL« hos DBRS.
   BILAG I

      HAIRCUTS I FORBINDELSE MED BELÅNBARE OMSÆTTELIGE AKTIVER

               Haircutkategorier

               Kreditkvalitet

               Restløbetid
               (år)

               Kategori I

               Kategori II (1)

               Kategori III (1)

               Kategori IV (1)

               Kategori V (1)

               Fast kuponrente

               Nulkuponrente

               Fast kuponrente

               Nulkuponrente

               Fast kuponrente

               Nulkuponrente

               Fast kuponrente

               Nulkuponrente

               Trin 1 og 2 (AAA til A-) (2)

               0-1

               0,5

               0,5

               1,0

               1,0

               1,0

               1,0

               6,5

               6,5

               10,0

               1-3

               1,0

               2,0

               1,5

               2,5

               2,0

               3,0

               8,5

               9,0

               3-5

               1,5

               2,5

               2,5

               3,5

               3,0

               4,5

               11,0

               11,5

               5-7

               2,0

               3,0

               3,5

               4,5

               4,5

               6,0

               12,5

               13,5

               7-10

               3,0

               4,0

               4,5

               6,5

               6,0

               8,0

               14,0

               15,5

               > 10

               5,0

               7,0

               8,0

               10,5

               9,0

               13,0

               17,0

               22,5

               Haircutkategorier

               Kreditkvalitet

               Restløbetid
               (år)

               Kategori I

               Kategori II (1)

               Kategori III (1)

               Kategori IV (1)

               Kategori V (1)

               Fast kuponrente

               Nulkuponrente

               Fast kuponrente

               Nulkuponrente

               Fast kuponrente

               Nulkuponrente

               Fast kuponrente

               Nulkuponrente

               Trin 3 (BBB + til BBB-) (2)

               0-1

               6,0

               6,0

               7,0

               7,0

               8,0

               8,0

               13,0

               13,0

               Ikke belånbar

               1-3

               7,0

               8,0

               10,0

               14,5

               15,0

               16,5

               24,5

               26,5

               3-5

               9,0

               10,0

               15,5

               20,5

               22,5

               25,0

               32,5

               36,5

               5-7

               10,0

               11,5

               16,0

               22,0

               26,0

               30,0

               36,0

               40,0

               7-10

               11,5

               13,0

               18,5

               27,5

               27,0

               32,5

               37,0

               42,5

               > 10

               13,0

               16,0

               22,5

               33,0

               27,5

               35,0

               37,5

               44,0

      (1)  Individuelle værdipapirer af asset-backed-typen, særligt dækkede obligationer (særligt dækkede obligationer af jumbo-typen, traditionelle særligt dækkede obligationer og andre særligt dækkede obligationer) og udækkede bankobligationer, som vurderes teoretisk i overensstemmelse med afsnit 6.5 i bilag I til retningslinje ECB/2011/14, er underlagt et yderligere haircut. Dette haircut foretages direkte i forbindelse med den teoretiske værdiansættelse af det enkelte instrument i form af en værdinedskrivning på 5 %. Ydermere anvendes en yderligere værdinedskrivning på særligt dækkede obligationer, der anvendes til eget brug. Denne værdinedskrivning er på 8 % for særligt dækkede obligationer, der anvendes til eget brug, på kreditkvalitetstrin 1 og 2, og på 12 % for særligt dækkede obligationer, der anvendes til eget brug, på kreditkvalitetstrin 3.

      (2)  Vurderinger som nærmere angivet i Eurosystemets harmoniserede ratingskala, der er offentliggjort på ECB's websted www.ecb.europa.eu
   BILAG II

      HAIRCUTS I FORBINDELSE MED GÆLDSFORDRINGER MED FASTE RENTEBETALINGER

               Vurderingsmetode

               Kreditkvalitet

               Restløbetid (år)

               Fast rentebetaling og værdiansættelse på grundlag af en teoretisk kurs fastsat af den nationale centralbank

               Fast rentebetaling og værdiansættelse på grundlag af det udestående beløb fastsat af den nationale centralbank

               Trin 1 og 2 (AAA til A-)

               0-1

               10,0

               12,0

               1-3

               12,0

               16,0

               3-5

               14,0

               21,0

               5-7

               17,0

               27,0

               7-10

               22,0

               35,0

               > 10

               30,0

               45,0

               Vurderingsmetode

               Kreditkvalitet

               Restløbetid (år)

               Fast rentebetaling og værdiansættelse på grundlag af en teoretisk kurs fastsat af den nationale centralbank

               Fast rentebetaling og værdiansættelse på grundlag af det udestående beløb fastsat af den nationale centralbank

               Trin 3 (BBB+ til BBB-)

               0-1

               17,0

               19,0

               1-3

               29,0

               34,0

               3-5

               37,0

               46,0

               5-7

               39,0

               52,0

               7-10

               40,0

               58,0

               > 10

               42,0

               65,0


title: Europa-Parlamentets afgørelse (EU) 2015/1669 af 29. april 2015 om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2013

text:
               30.9.2015

               DA

               Den Europæiske Unions Tidende

               L 255/284

      EUROPA-PARLAMENTETS AFGØRELSE (EU) 2015/1669
      af 29. april 2015
      om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2013
      EUROPA-PARLAMENTET,

                  —

                  der henviser til det endelige årsregnskab for Det Europæiske Agentur for Net- og Informationssikkerhed for regnskabsåret 2013,

                  —

                  der henviser til Revisionsrettens beretning om årsregnskabet for Det Europæiske Agentur for Net- og Informationssikkerhed for regnskabsåret 2013 med agenturets svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstilling af 17. februar 2015 om meddelelse af decharge til agenturet for gennemførelsen af budgettet for regnskabsåret 2013 (05304/2015 — C8-0054/2015),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3),

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (4), særlig artikel 208,

                  —

                  der henviser til Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (5),

                  —

                  der henviser til Europa-Parlamentets og Rådets forordning (EU) nr. 526/2013 af 21. maj 2013 om Den Europæiske Unions Agentur for Net- og Informationssikkerhed (ENISA) og om ophævelse af forordning (EF) nr. 460/2004 (6), særlig artikel 21,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (7),

                  —

                  der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (8), særlig artikel 108,

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget (A8-0089/2015),

         1.

            meddeler den administrerende direktør for Den Europæiske Unions Agentur for Net- og Informationssikkerhed decharge for gennemførelsen af agenturets budget for regnskabsåret 2013;

         2.

            fremsætter sine bemærkninger i nedenstående beslutning;

         3.

            pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Agentur for Net- og Informationssikkerhed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 442 af 10.12.2014, s. 217.

         (2)  Se fodnote 1.

         (3)  EFT L 248 af 16.9.2002, s. 1.

         (4)  EUT L 298 af 26.10.2012, s. 1.

         (5)  EUT L 77 af 13.3.2004, s. 1.

         (6)  EUT L 165 af 18.6.2013, s. 41.

         (7)  EFT L 357 af 31.12.2002, s. 72.

         (8)  EUT L 328 af 7.12.2013, s. 42.